open-index/open-wikipedia-markdown huggingface dataset:
Aula

duimnael|300px|Die Aula op die Hatfieldkampus van die Universiteit van Pretoria.
duimnael|300px|Sitplekke in die Aula.

Die **Aula** is 'n ouditorium op die Hatfieldkampus van die Universiteit van Pretoria in Suid-Afrika. Die gebou is ontwerp deur Karel Jooste van die argiteksfirma Philip Nel. Die Aula het die stad Pretoria se groot kultuurgeleenthede gehuisves totdat die Staatsteater in die vroeë 1980s voltooi is. 

Die gebou is in 1968 voltooi en deur goewerneur-generaal E.G. Jansen geopen. Die ouditorium is geopen met 'n konsertuitvoering deur die operaster Mimi Coertse, en opgevolg met 'n tweemaandelange program van drama, simfonie-uitvoerings, kunsuitstallings, ballet- en kooruitvoerings. 'n Pyporrel wat voorheen in die Bosmanstraatkerk gestaan het is in 2004 in die Aula geïnstalleer. Die ouditorium het sitplek vir 1071 mense.

## Verwysings
Hyundai Matrix

Die **Hyundai Matrix** was 'n veeldoelige voertuig (MPV) wat van 2001 tot 2010 deur die Suid-Koreaanse vervaardiger Hyundai gebou is. Dit is bemark in Europa en Suidoos-Asië, en as die Hyundai Lavita in Australië. Dit hou meganies verband met die Hyundai Elantra (XD) en is ontwerp deur die Italiaanse maatskappy Pininfarina. In die vroeë 2011 is dit vervang deur die Hyundai ix20.

## Eksterne skakels 
* 

## Verwysings
Hyundai i20

Die **Hyundai i20** is 'n superminimotor wat sedert 2008 deur die Suid-Koreaanse vervaardiger Hyundai vervaardig word.

Die i20 het sy debuut by die Paryse Motorskou in Oktober 2008 gemaak en is tussen die i10 en i30 geposisioneer. Dit is 'n voorwielaangedrewe motor en is beskikbaar in drie- en vyfdeur weergawes. Die i20 het die Getz in byna al sy markte vervang, al is die Getz eers in 2011 in die meeste wêrelddele uitgefaseer.

Die tweede geslag van die motortjie is in Augustus 2014 vrygestel.

## Verwysings
Vlag van Laos

Die **nasionale vlag van Laos** is op 2 Desember 1975 amptelik in gebruik geneem. Die vlag vertoon drie horisontale bane in rooi, blou en rooi met ’n wit skyf in die middel van die blou baan.

## Simboliek 
Die wit skyf in die middel stel die land se helder toekoms en eenheid van die Laos-volk onder die leierskap van die Rewolusionêre Volksparty van Laos voor. Daar word ook aangevoer dat dit die volmaan oor die Mekongrivier voorstel. Die rooi bane stel die bloedvergieting van die volk in hul stryd om vryheid voor en die blou stel vooruitgang voor.

## Ontwerp 
Die horisontale bane is in verhouding 1:2:1 (hierdie vlagverhouding staan bekend as die Spaanse dwarsbalk). Die wit skyf is reg in die middel van die vlag en is twee vyfdes van die hoogte van die vlag.

### Kleure 
duimnael|Wapperende vlag van Laos
Die kleurskema vir die huidige vlag van Laos (sedert 1975):

Die kleurskema vir die vlag van die Koninkryk Laos (1952–1975):

## Geskiedenis 
Van 1952 tot die val van die koninklike regering in 1975 het Laos ’n rooi vlag gehad met ’n driekoppige olifant (die god Airavata in wit in die middel van die vlag. Bo-op die olifant sambreel met nege voue terwyl die olifant op ’n voetstuk met vyf lae staan. Die wit olifant is ’n algemene koninklike simbool in Suidoos-Asië, die drie koppe het verwys na die drie voormalige koninkryke Vientiane, Luangprabang en Champasak wat al drie deel uitmaak van die huidige Laos.

Die sambreel met nege voue is ook ’n koninklike simbool met sy oorsprong in Berg Meru in die Boeddhistiese kosmologie. Die voetstuk was verteenwoordigend van die reg waarop die land staatgemaak het.

Lêer:Flag of the Kingdom of Vientiane (1707 - 1828).svg|  Vlag van die Koninkryk Vientiane, 1707 tot 1828
Lêer:Flag of the Kingdom of Luang Phrabang (1707-1893).svg|  Vlag van die Koninkryk Luang Phrabang, 1707 tot 1893
Lêer:Flag of the Kingdom of Champasak (1713-1947).svg|  Vlag van die Koninkryk Champasak, 1707 tot 1947
Lêer:Flag of Laos (1893-1952).svg|  Vlag van Frans-Laos, 1893 tot 1953
Lêer:Flag of Laos (1952-1975).svg|  Vlag van Laos, 1952 tot 1975
Lêer:Royal Standard of the Kingdom of Laos.svg|  Koninklike standaard van Laos tot 1975
Lêer:Flag of the Lao People's Revolutionary Party.svg|Vlag van die Rewolusionêre Volksparty van Laos

## Sien ook 
## Verwysings 
## Eksterne skakels 
*  Laos by *Flags of the World*.
*
Skeepsaandrywing

duimnael|250px|'n Kykie binne 'n skip se enjinkamer.
duimnael|250px|Skets van 'n skip se 4-slagdieselenjinstelsel.
duimnael|250px|Hierdie moderne dieselenjin dryf 'n groot vragskip aan.
**Skeepsaandrywing** is die meganisme of stelsel wat gebruik word om die stukrag te genereer wat 'n skip of boot oor die water laat beweeg. Terwyl spane en seile nog steeds gebruik word op 'n paar kleiner bote, word die meeste moderne skepe aangedryf deur meganiese stelsels wat bestaan ​​uit 'n elektriese motor of binnebrandenjin wat 'n skroef draai. Skeepsingenieurswese is die dissipline van ingenieurs- en ontwerpprosesse van skeepsaandrywingstelsels.

Die eerste meganiese enjins wat gebruik is in skeepsaandrywing was stoomenjins, hulle is egter vervang deur tweeslag- of vierslagdieselenjins, buiteboordmotors, en gasturbineënjins op vinniger skepe. Kernreaktors wat stoom produseer word gebruik om oorlogskepe en ysbrekers aan te dryf.

Kernreaktors vir kommersiële vaartuie is nog nie deur die skeepsbedryf in gebruik geneem nie. Elektriese motors, met behulp van gestoorde elektriese batterykrag, word gebruik vir die aandrywing van duikbote en elektriese bote, en is voorgestel as energie-doeltreffende aandrywing.

Ontwikkeling in vloeibare natuurlike gas (VNG) is besig om erkenning te kry vir hul lae emissies asook kostevoordele. Stirlingenjins, wat meer doeltreffend en stiller is, gladder loop en minder skadelike uitlaatgasse as dieselenjins voortbring, dryf 'n aantal kleiner duikbote aan. Die Stirlingenjin het nog nie die skaal van aandrywing vir groter oppervlakskepe bereik nie.
Transvaalse Provinsiale Raad

duimnael|280px|Ligging van Transvaal in Suid-Afrika.

Die **Transvaalse Provinsiale Raad** was die provinsiale raad van Transvaal in Suid-Afrika. Dit het deur die Suid-Afrika-wet van 1909 tot stand gekom en het vanaf die stigting van die Unie van Suid-Afrika op 31 Mei 1910 bestaan. Die eerste verkiesing vir die provinsiale raad het op 15 September 1910 (dieselfde dag as die algemene verkiesing) plaasgevind.

Die provinsiale raad het tot 1986 bestaan, waarna sy funksies na die versterkte uitvoerende mag van die Staatspresident oorgedra is. Die provinsie self het tot 1994 bestaan, waarna die provinsies heringedeel is.

## Kiesafdelings 
Die Transvaalse Provinsiale Raad was volgens kiesafdelings ingedeel. Van die kiesafdelings sluit in:
Langlaagte,
Lichtenburg,
Losberg,
Lydenburg,
Marico,
Potchefstroom,
Pretoria-Distrik (Noord),
Pretoria-Distrik (Suid),
Pretoria-Oos,
Pretoria-Wes,
Roodepoort,
Rustenburg,
Standerton,
Troyeville,
Turffontein,
Wakkerstroom,
Waterberg en
Wolmaransstad.

## Bekende lede 
* Hendrik Prinsloo (1940–1956)
* Clive Derby-Lewis (1972–1981)
* Harry Schwarz (1958–1974) – Opposisieleier
* Douglas Gibson (1970–1986) – Opposisieleier
* Hjalmar Reitz (1877–1946)
* Bertha Solomon (1892–1969)
* Charles Stallard (1871–1971)
* Ferdi Hartzenberg (1936–)

## Verkiesingsuitslag volgens party 1936–1981 
Sleutel:
* NP: Gesuiwerde Nasionale Party (1936), Herenigde Nasionale Party (1943–1949), Nasionale Party (1954–1981)
* VP: Verenigde Party (1936–1974), Nuwe Republiek Party (1977)
* Arb Arbeidersparty
* PFP: Progressiewe Party (1974), Progressiewe Federale Party (1977–1981)
* Dom Dominiumparty
* Onf Onafhanklike kandidate
* vak Vakante setel

## Verdere naleeswerk 
* ''Keesing's Contemporary Archives* (verskeie volumes)
* *South Africa 1982: Official Yearbook of the Republic of South Africa*, gepubliseer deur Chris van Rensburg-publikasies
* *The South African Constitution'', by H.J. May (3de uitgawe 1955, Juta & Co)

## Verwysings
Reusebloedsuiervlermuis

Die **reusebloedsuiervlermuis**, of ***Desmodus draculae***, is ’n uitgestorwe spesie vlermuise wat tydens die pleistoseen en moontlik die vroeë holoseen in Suid-Amerika voorgekom het. Dit was 30% groter as die gewone vlermuis. 

Fossiele en subfossiele is ontdek in Ecuador, Brasilië en Bolivië.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Bantoetale

Die **Bantoetale** vorm 'n taalfamilie wat self deel uitmaak van die Niger-Kongo-taalgroep.

## Geografies 
duimnael|links|Verspreiding van Bantoetale (donkergeel) ten opsigte van andere Niger-Kongo tale (liggeel)
duimnael|links|Die geskatte verspreiding van die 16 Guthrie Bantoe-sones, insluitende die bykomende sone J. Die Jarawantale word in Nigerië gepraat
[duimnael|links|Verspreiding van [Afrikatale]]
Bantoetale word gepraat in Suid-Kameroen, in die suidooste van Nigerië, Gaboen, Republiek van die Kongo, Demokratiese Republiek van die Kongo, Uganda, Kenia, Tanzanië, Burundi, Rwanda, Angola, Zambië, Malawi, Mosambiek, Zimbabwe, Namibië, Botswana en Suid-Afrika. Deur dié breë verspreiding is die Bantoefamilie die mees wyd verspreide taalfamilie in Afrika, met ongeveer 310 miljoen sprekers. Hulle is in die hele Sentraal- en Suider-Afrika versprei en vorm in al daardie lande die mees gebruikte tale, hoewel meestal Engels, Frans, Portugees of Spaans die amptelike tale vorm.

In die noordweste grens die Bantoetale aan die ander Niger-Kongo-tale, in die noordooste aan die Nilo-Sahariese en Afro-Asiatiese tale (Semitiese en Koesjitiese tale). In die suidweste vorm die Khoisan-tale 'n enklawe binne die Bantoetale. Vir 'n oorsig sien die artikel Afrikatale.

## Taalkundige kenmerke 
In vele westerse tale verander veral die uitgange van woorde (perd, perde). In die Bantoetale verander meestal die voorvoegsels. Voorbeelde:
* iemand uit die gebied Buganda heet in die taal Luganda 'n *Mu*ganda. Die meervoud van 'n *Mu*ganda is *Ba*ganda. Die prefix van die woord verander dus: *mu-* word *ba-*.
* iemand uit KwaZulu is 'n umZulu en praat isiZulu. Hy behoort tot die amaZulu-volk.
Die woord Bantoe bestaan self ook uit die meervoudsprefiks *ba-* en die wortel *-ntu* wat persoon beteken in Zoeloe en Xhosa. Bantoe beteken dus *mense.* Die voorvoegsel vir 'n taal of 'n kultuur is egter *si-* en nie *ba-* nie. Daar is dus 'n beweging om na hierdie taalgroep as Sintoe oftewel Sintoetale te verwys.

## Tale 
Die Bantoetaal met die meeste sprekers is Swahili.

## Eksterne skakels 
*  
* Vergelykende Bantoe-aanlynwoordeboek
* Bantoe-aanlynbronne deur Jacky Maniacky
* Lys met Bantoetale
Phorusrhacos

duimnael|links|200px|’n Gerekonstrueerde kopbeen, Ontari-museum.
***Phorusrhacos*** is ’n uitgestorwe roofvoël wat nie kon vlieg nie; dit het tydens die Mioseen in Patagonië voorgekom. Sy naaste lewende verwant is die veel kleiner seriema. Die tipe-spesie, *P. longissimus*, het vermoedelik in grasvelde en boslande geleef.

*Phorusrhacos* was sowat 2,5&nbsp;m lank en het sowat 130&nbsp;kg geweeg. Hulle het groot kopbene van tot 60&nbsp;cm lank gehad asook sterk, krom snawels. Die struktuur van die snawel en groot kloue wys hulle was karnivore.

Die holotipe is die individu **MLP-118** (Museo de La Plata). In 1889 is die naam aangepas na die grammatikaal meer korrekte *Phororhacos*, maar die vroeëre naam geniet voorkeur. In 1891 het Florentino Ameghino dit as ’n voël erken. Daar is oorblyfsels in verskeie gebiede in Argentinië.

## Verwysings 
## Eksterne skakels 
*

*15px Hierdie artikel is vertaal uit die Engelse Wikipedia
Ploeg

duimnael|260x260px|'n Wielploeg getrek deur 'n dubbelspan
duimnael|360x360px|'n Ploegvoor

Die **ploeg** is 'n landbouwerktuig wat in die akkerbou gebruik word om die grond waarin 'n gewas gesaai of geplant word om te keer, te verbrokkel en voor te berei.

Die ploeg is 'n verdere ontwikkeling van die skoffel en die haakploeg, en is oorspronklik deur mense of lasdiere soos  osse en perde getrek. Die haakploeg skeur deur die grond en maak slegs 'n oop gleuf. 'n Volgende ontwikkeling was die montering van 'n rysterplaat onder die ploegboom wat verder voorsien word van twee wiele aan die voorkant. So is die rysterplaatploeg gebore. Dié plaat keer die grond om, sodat die ondergrond bo kom en die oppervlak met onkruid, wortels en reste van 'n vorige oes ondergeploeg word.

Die basiese onderdele van 'n ploeg is: 'n skaar, ploegmes, rysterplaat, stelbeuel en stut. Daar is verskillende soorte ploeë: volgens grondsoort; byvoorbeeld sand, leem of klei, of volgens die bouwerk; een- of meerskarig of wentelend.

Ploeë is noodsaaklik om die grond losser te maak, waardeur hulle die bodemstruktuur en afwatering verbeter en die saai en ontkieming van gewasse vergemaklik. Met 'n ploeg word die oorskot van die reeds geoeste gewas met sy wortels sowel as onkruid ondergeploeg, waardeur dit as bemesting dien.

## Sien ook. 
* Grondbewerking

## Eksterne skakels 
*
Faktorisasie

duimnael|280px|Die polinoom *x*2&nbsp;+&nbsp;*cx*&nbsp;+&nbsp;*d*, waar *a&nbsp;+&nbsp;b&nbsp;=&nbsp;c* en *ab&nbsp;=&nbsp;d*, kan na (*x&nbsp;+&nbsp;a*)(*x&nbsp;+&nbsp;b*) gefaktoriseer word.

In wiskunde is die **faktorisasie** of die **ontbinding in faktore** van 'n produk die herskrywing van daardie produk in kleiner dele, wat weer die oorspronklike produk oplewer wanneer hulle met mekaar vermenigvuldig word. Die kleiner dele word die faktore van die oorspronklike produk genoem. Die heelgetalle, polinome en matrikse kan byvoorbeeld in faktore ontbind word. As die faktore van 'n positiewe heelgetal bereken word, praat mens van die ontbinding in priemfaktore. 'n Getal wat nie verder in priemfaktore ontbind kan word nie, heet 'n priemgetal.

As voorbeeld kan 12 gefaktoriseer word as 4 × 3. Omdat 4 is nie 'n priemgetal is nie, is hierdie nie priemfaktore nie. Twaalf se priemfaktore is 3 × 2 × 2.

Die getalle wat uit die faktorisering verkry word, word gewoonlik georden. Byvoorbeeld, as ons met die kleinste getal begin, is 72 = 2 × 2 × 2 × 3 × 3 (of 2^3*3^2).

Die faktorisering van elke getal is uniek. Omdat dit so moeilik is om die priemfaktore vir groot getalle te bereken, word die tegniek algemeen in kriptografie aangewend.

Hier volg drie standaard faktoriserings:

:\left(x + a\right)\left(x + b\right) = x^2 + \left( a+b \right)x + ab

:\left(x^2 - y^2\right) = \left(x - y \right) \left(x + y\right)

:\left(x^3 - y^3\right) = \left(x - y \right) \left(x^2 + xy + y^2\right)

## Kyk ook 
* Polinoom
* Kwadratiese vergelyking
* Derdegraadse vergelyking
Hyundai i30

Die **Hyundai i30** is 'n klein gesinsmotor wat sedert 2007 deur die Suid-Koreaanse vervaardiger Hyundai in Nošovice, Tsjeggië vervaardig word. Die i30 deel sy platform met die '''Kia cee'd''', en is beskikbaar in drie- en vyfdeur weergawes, met 'n keuse tussen drie petrolenjins en twee dieselenjins, hand- of outomatiese ratkas. Die i30 word as die **Elantra GT** bemark in die VSA en Kanada.

Die tweede geslag van die i30 is in September 2011 by die Frankfurt Motorskou in Duitsland vrygestel.

## Verwysings
Kommunikasiepatologiegebou UP

duimnael|300px|Die Kommunikasiepatologiegebou op die Hatfieldkampus van die Universiteit van Pretoria

Die Department Openbare Werke het in die 1930's vir die Duitse emigrant WH Fleischmann opdrag gegee om 'n gebou, wat die Weerburo kon huisves, te ontwerp. In 1963 het die regering hierdie gebou aan die Universiteit van Pretoria geskenk en in 1965 het die Departement Kommunikasiepatologie dit in gebruik geneem. Die ontwerp van die gebou toon ’n sterk internasionale invloed met elemente van die Duitse Bauhaus-styl.

## Verwysings
Slot

'n **Slot** kan verwys na:

* Slot (rugby), 'n posisie in 'n rugbyspan.
* Slot (sluiting), die meganisme waarmee 'n voorwerp toegesluit kan word.
* Die slotstuk of epiloog van 'n verhaal of 'n speelfilm

## Eksterne skakels 
*
Teologiegebou UP

duimnael|300px|Die ingang van die Teologiegebou op die Universiteit van Pretoria se Hatfieldkampus.

Die **Teologiegebou** se styl is soortgelyk aan ander ouer geboue op die Hatfieldkampus van die Universiteit van Pretoria, ondanks die ietwat moderner komposisie en argitektuur aan die binnekant. Sommige verwys na die styl van die gebou, wat deur die argitekfirma Burg, Lodge en Burg ontwerp is, as Akademiese Herlewingsargitektuur. Die gebou is in 1951 ingewy en huisves die Fakulteit Teologie. Tussen 1951 en 1959 het die gebou ook die Fakulteite Regsgeleerdheid en Opvoedkunde, asook die Departemente Sosiologie, Kriminologie, Toegepaste Sosiologie, Geskiedenis en Sielkunde gehuisves. Die gebou was aanvanklik bekend as die Nuwe Kunstegebou, maar dit is later herdoop na die Teologiegebou.

## Verwysings
Boukundegebou UP

duimnael|300px|Die Boukundegebou op die Universiteit van Pretoria se Hatfieldkampus.

Die Departement Argitektuur en Boukunde van die Universiteit van Pretoria, wat in 1929 ontstaan het, het aanvanklik tussen verskeie geboue rondswerf. In 1960 het die departement uiteindelik sy eie tuiste op die Hatfieldkanpus gevind, in hierdie gebou wat deur sy eie personeellede ontwerp is. Die departement het in 1973 uitbreidings aan die gebou aangebring om sodoende sy studentegetalle te kon verhoog. Dié gebou is in die moderne styl gebou met elemente van Neo-Brutalisme. 

## Verwysings
Broad Peak

duimnael|links|Die drie spitse van Broad Peak: Noord- (veer links), Middel- (linkse Beeld-derdes) en Hoofspits (middel)
duimnael|links|Die drie spitse van Broad Peak soos vanaf die Godwin-Austen-gletser gesien: Noord- (agter die wolke), Middel- en Hoofspits (v.l.n.r.)
**Broad Peak** (letterlik "breë spits"; Oerdoe: بروڈ پیک; Chinees: 布洛阿特峰; pinyin: *Bùluòātè Fēng*), ook bekend as **K3**, is 'n berg in die Karakoram wat op die grens tussen Pakistan en Xinjiang (Volksrepubliek China) geleë is. Met 'n hoogte van 8&nbsp;051&nbsp;meter is dit die twaalfde hoogste berg van Asië en in die wêreld ná Berg Everest, K2, Kangchenjunga, Lhotse, Makalu, Cho Oyu, Dhaulagiri, Manaslu, Nanga Parbat, Annapurna en Gasherbrum I. Broad Peak is net suid van K2 geleë en hulle word net deur die Godwin-Austen-gletser van mekaar geskei.

Die letterlike vertaling van "Broad Peak" na **Falchan Kangri** (ཨིྰན་ཨངརི་) word nie deur die inheemse Balti-bevolking aanvaar nie.

## Spitse 
## Verwysings 
## Eksterne skakels
Visuele Kunste-gebou UP

Hierdie bruingeel siersteengebou, op die Hatfieldkampus van die Universiteit van Pretoria, toon invloede van die eenvoud van die Moderne styl en is tipies van die Pretoriase Baksteenargitektuur. Dit is tydens die oorlogsjare gebou om die nuutgestigte Departement Liggaamlike Opvoeding te huisves, en is amptelik op 8 Oktober 1948 geopen. As gevolg van die beperkings van die oorlog, moes boukoste so laag moontlik gehou word en die bou van die beplande swembad en sluitkassies het nooit gerealiseer nie. Sluitkassies is egter in 1952 geïnstalleer en in 1974 is ’n groter vleuel aangebou. Die gebou het oorspronklik uit twee gimnasiumsale, lesingsale en kantore bestaan. In 1982 het die Departement Liggaamlike Opvoeding na die nuwe Sportsentrum verhuis. Die gebou word tans deur die Departement Visuele Kunste beset. 

## Verwysings
Gasherbrum II

**Gasherbrum II** (Oerdoe: گاشر برم -2; Vereenvoudigde Chinees: 加舒尔布鲁木II峰; Tradisionele Chinees: 加舒爾布魯木II峰; pinyin: *Jiāshūěrbùlǔmù II Fēng*; letterlik "mooi berg"), ook bekend as **K4**, is 'n berg in die Karakoram wat op die grens tussen Pakistan en Xinjiang (Volksrepubliek China) geleë is. Met 'n hoogte van 8&nbsp;035&nbsp;meter is dit die dertiende hoogste berg van Asië en in die wêreld ná Berg Everest, K2, Kangchenjunga, Lhotse, Makalu, Cho Oyu, Dhaulagiri, Manaslu, Nanga Parbat, Annapurna, Gasherbrum I en Broad Peak.

## Verwysings 
## Eksterne skakels
Shishapangma

[duimnael|links|Lugbeeld van Shishapangma in Sjina (links), regs is [Nepal]]
[duimnael|links|Shishapangma (links agter) en Lapche Kang (midde) soos gesien vanaf [Cho Oyu]]
**Shishapangma** (amptelik **Xixabangma**, Vereenvoudigde Chinees: 希夏邦马峰, Tradisionele Chinees: 希夏邦马峰, Pinyin: *Xīxiàbāngmǎ Fēng*; Tibettaans: ཤི་ཤ་སྦང་མ [ɕiɕapaŋma]), ook bekend as **Gosainthān** (Sanskrit vir: "plek van die heiliges"), is 'n berg in die Himalaja wat net noord van die grens tussen Nepal en Tibet (Volksrepubliek China) geleë is. Met 'n hoogte van 8&nbsp;027&nbsp;meter is dit die veertiende hoogste berg van Asië en in die wêreld ná Berg Everest, K2, Kangchenjunga, Lhotse, Makalu, Cho Oyu, Dhaulagiri, Manaslu, Nanga Parbat, Annapurna, Gasherbrum I, Broad Peak en Gasherbrum II.

Shishapangma is die kleinste berg met 'n hoogte van meer as 8&nbsp;000&nbsp;meter en die enigste een wat slegs in die Volksrepubliek China geleë is. Weens die streng beperking op buitelanders in die Outonome gebied Tibet was dit die laaste agt-duisende, wat bestyg is. Die eerste bestyging het op 2 Mei 1964 deur 'n Chinese ekspedisie onder leiding van Xǔ Jìng plaasgevind.

## Verwysings 
## Eksterne skakels
Tersiêr

**Tersiêr** is die voormalige naam van die geologiese tydperk van 66&nbsp;miljoen tot 2,58&nbsp;miljoen jaar gelede, ’n tyd tussen die voorafgaande Sekondêr en huidige Kwartêr. Die Tersiêr word nie meer as ’n amptelike tydperk beskou nie, maar die woord word nog algemeen gebruik. Die tradisionele Tersiêr word nou verdeel tussen die Paleogeen- en die Neogeen-periode en strek tot aan die begin van die Pleistoseen-epog.
 
Die tydperk het begin met die uitsterwing van nievlieënde dinosourusse in die Kryt-Paleogeen-uitwissing en het gestrek tot aan die begin van die Kwartêre Ystydperk aan die einde van die Plioseen.

## Geologiese gebeure 
Tektoniese aktiwiteit het gedurende die Tersiêr voortgegaan terwyl Gondwana eindelik heeltemal verbrokkel het, en Indië het gebots met die Eurasiese plaat.

Suid-Amerika is aan die einde van die Tersiêr met Noord-Amerika verbind en dit het klimaatsveranderings in die middel- tot laat Tersiêr tot gevolg gehad.

Antarktika, wat reeds afgeskei het, het in dié tyd na sy huidige posisie oor die Suidpool geskuif. Vulkaniese aktiwiteit het wydverspreid voorgekom.

Die klimaat het gedurende die Tersiêr geleidelik afgeneem en verander tot tropiese tot gematigde wêreldtemperature in die Paleoseen voordat die huidige ystydperk aan die begin van die Kwartêr begin het.

## Verwysings 
*15px Hierdie artikel is vertaal uit die Engelse Wikipedia
Reuseluidier

**Reuseluidiere** of **grondluidiere** is ’n uiteenlopende groep uitgestorwe luidiere van die soogdier-superorder Xenarthra. Die terme verwys na die grootte van die uitgestorwe diere in teenstelling met hedendaagse mediumgroot boomluidiere. Die term "grondluidier" beteken egter nie alle uitgestorwe spesies het op die grond gehou nie.

## Beskrywing 
duimnael|links|220px|Skelette van verskillende soorte reuseluidiere.
Die mees onlangse reuseluidiere het in die Antille voorgekom, waar dit moontlik tot in 1550 v.C. kon geleef het. Radiokoolstofdatering dui egter eerder op uitsterwing in 2819 tot 2660 v.C. vir die laaste oorlewende individue in Kuba. Op die vasteland van Noord- en Suid-Amerika het reuseluidiere minstens 10&nbsp;000 jaar gelede uitgesterf.

Die grootste deel van die diere se evolusie het plaasgevind in die Paleogeen- en Neogeen-periode van Suid-Amerika terwyl die vasteland afgesonder was. Met hul vroegste verskyning in die fossielrekord was die reuseluidiere reeds op familievlak uitkenbaar. Die teenwoordigheid van eilande tussen die Amerikaanse kontinente in die Mioseen het daartoe gelei dat verskillende vorme oor Noord-Amerika versprei het.

Hulle was blykbaar ’n geharde groep diere, soos bewys word deur die feit dat hulle so talryk was en tot in afgeleë gebiede versprei het – oorskotte is tot in Patagonië (Cueva del Milodón) en dele van Alaska ontdek.

Reuseluidiere word geklassifiseer in meer as 80 genera wat versprei is oor verskeie biologiese families.

## Verwysings 
## Eksterne skakels 
* Akademie van Natuurwetenskappe: Reuseluidiere 
* Illinois-staatsmuseum
* Reuseluidiere in die algemeen 
* 
* 15px Hierdie artikel is vertaal uit die Engelse Wikipedia
Burum

**Burum** (Wes-Fries: *Boerum*) is 'n dorp in die Nederlandse provinsie Friesland. Die dorp lê 14&nbsp;km suidoos van Dokkum en ressorteer onder die munisipaliteit Noardeast-Fryslân. Dit het sowat 615 inwoners (2014).

## Bevolking 
* 1848 – 1&nbsp;569
* 1954 – 786
* 1959 – 670
* 1964 – 599
* 1969 – 639
* 1974 – 686
* 2005 – ± 625

## Bekende boorlinge 
* Bernard Accama (1697–1756), skilder
* Foekje Dillema (1926–2007), atleet

## Beeldbepalende geboue 

Burum - gereformeerde basisschool.jpg|Ou gereformeerde laerskool
Burum - Uithof 4.jpg|Uithof 4
Windlust molen windmill Burum.jpg|Die graanmeule *Windlust* in 2009

[duimnael|senter|500px|Die grondstasie van die [Nationale Signals Intelligence Organisatie|NSO (2012)]]
Karoo-ystydperk

[duimnael|300px|Geraamde omvang van die Karoo-ysvorming (in blou) oor [Gondwana tydens die Perm-Karboon-tydperk.]]
duimnael|300px|Gletser-keileem met graspolle.

Die **Karoo-ystydperk** van 360&nbsp;miljoen tot 260&nbsp;miljoen jaar gelede was die tweede groot ystydperk van die Fanerosoïese Eon. Dit is genoem na die gletser-keileem wat in die Karoo in Suid-Afrika gevind is, wat gelei het tot die identifikasie van dié ystydperk.

Die tektoniese samesmelting van die kontinente Euramerika en Gondwana om Pangea te vorm het ’n groot landmassa in die Antarktiese streek tot gevolg gehad, en die gevolglike afsluiting van twee oseane het gelei tot baie kouer somers en die vorming van sneeuvelde in die winter. Dit het daartoe gelei dat gletsers in die bergstreke gegroei en na aanliggende gebiede versprei het. So is kontinentale ysplate gevorm wat ’n groot deel van Gondwana bedek het.

Minstens twee groot ysvormingstydperke is ontdek:
* Die eerste ysvorming het in die Mississippium-periode (359,2&nbsp;miljoen tot 318,1&nbsp;miljoen jaar gelede) voorgekom: ysplate het van ’n kern in Suider-Afrika en Suid-Amerika versprei.
* Die tweede ysvorming was in die Pennsylvanium-periode (318,1&nbsp;miljoen tot 299&nbsp;miljoen jaar gelede); ysplate het van ’n kern in Australië en Indië versprei.

Die presiese omvang van ysvorming in Antarktika is onbekend weens die huidige ysplaat.

## Gevolge 
Die stygende suurstofvlakke tydens die Karoo-ystydperk het ’n groot invloed gehad op die evolusie van plante en diere. ’n Hoër suurstofkonsentrasie het gelei tot groter werwel- en vlieënde diere: die naaldekoker *Meganeura*, ’n lugroofdier, het ’n vlerkspan van 60 tot 75&nbsp;cm ontwikkel.

Die onskadelike duisendpootagtige *Arthropleura* was 1,8&nbsp;m lank en sommige skerpioene het 50 tot 70&nbsp;cm lank geword.

Die toenemende suurstofvlakke het ook gelei tot die evolusie van brandbestande en eindelik blomplante. Genetiese studies wys dit is in dié tyd dat bedeksadiges afgeskei het van broodbome en naaksadiges.

Die Karoo-ystydperk het ook unieke gevolge vir die sediment ingehou, wat sikloteme genoem word. Dit is geskep deur die herhaaldelike wisselings tussen see- en landomgewings.

## Bronne 
*
*

*15px Hierdie artikel is vertaal uit die Engelse Wikipedia
Caroline Wöstmann

**Caroline Wöstmann** (18 Januarie 1983 - ) is 'n Suid-Afrikaanse atleet wat in 2015 die vroueafdeling van die Twee Oseane- en die Comrades-maratonne gewen het. Sy is 'n moeder van twee, 'n senior lektor aan die Universiteit van die Witwatersrand en 'n geoktrooieerde rekenmeester.

Wöstmann is die eerste Suid-Afrikaanse vroueatleet, ná Frith van der Merwe in 1989, wat die Twee Oseane én die Comrades in dieselfde jaar kon wen in 2015. Sy is boonop die eerste Suid-Afrikaanse vrou in 17 jaar wat die op-Comrades tussen Durban en Pietermaritzburg kon inpalm.

## Uitslae 
## Verwysings
Alfa Romeo Alfasud

Die **Alfa Romeo Alfasud** (Tipe 901, 902 en 904) is 'n klein gesinsmotor wat van 1971 – 1989 vervaardig is deur Industria Napoletana Construzioni Autoveicoli Alfa Romeo-Alfasud SpA in Italië. Die maatskappy was gebaseer in die arm suidelike streek van Italië as deel van die Italiaanse regering se arbeidsbeleid. 

Dit word beskou as een van die suksesvolste modelle van Alfa Romeo met 893&nbsp;719 eenhede wat verkoop is tussen 1972 – 1983 plus 121&nbsp;434 Sprint koepeeweergawes tussen 1976 – 1989. 'n Algemene bynaam vir die motor is 'Sud. Die motor het twee opknappings ondergaan, eers in 1977 en toe weer in 1980.

Lêer:Alfa Romeo Alfasud.JPG|'n Eerstereeks Alfasud
Lêer:MHV Alfa-Romeo Alfasud Giardiniera 02.jpg|1975–78 Alfasud Giardinetta
Lêer:Alfa Romeo Alfasud 1.3 5door rear.JPG|Alfasud Super 1.3
Lêer:Alfa Romeo Alfasud 2 door first registered October 1979 1490cc.JPG|1979 Alfasud ti 1.5

## Verwysings
Alfa Romeo Alfetta

Die **Alfa Romeo Alfetta** (Tipe 116) is 'n uitvoerende sedanmotor en koepee wat van 1972 tot 1987 deur die Italiaanse vervaardiger Alfa Romeo gebou is. Dit was gewild as gevolg van sy kombinasie van gemiddelde massa maar kragtige enjins, en meer as 400&nbsp;000 eenhede is tot aan die einde van sy produksieloop verkoop.

Die Alfetta het 'n nuwe aandryfstelseluitleg vir die merk ingelui. Die koppelaar en ratkas was aan die agterkant van die motor gehuisves, tesame met die ewenaar, vir 'n meer gebalanseerde massaverspreiding, soos gebruik op die Alfetta 158/159 Grand Prix motors. Die suspensie het bestaan uit dubbele mikvering met wringstawe voor en 'n De Dionbuis aan die agterkant. Alle Alfettas het die fabriek verlaat met oorspronkliktoegeruste Pirelli Cinturato 165HR14-bande.

## Benaming 
Die * Alfetta*-naam (*Klein Alfa* in Italiaans) is ontleen van die bynaam van die Alfa Romeo Tipo 159 Alfetta, 'n suksesvolle Formule Eenmotor wat in sy 1951-weergawe 'n transas-uitleg gepaar het met 'n De Dion-buisagtervering, soos in die moderne sedan.

## Verwysings
Edgar Allan Poe

**Edgar Allan Poe** ([poʊ]; gebore as **Edgar Poe**; * 19 Januarie 1809, † 7 Oktober 1849) was 'n Amerikaanse skrywer, digter, uitgewer en literatuurkritikus wie se werk as 'n deel van die Amerikaanse literêre Romantiek beskou word. 

Poe is veral bekend vir sy misterieuse en makabere verhaalkuns, maar hy was ook een van die eerste Amerikaanse skrywers wat die kortverhaal as literêre genre begin vestig het. Daarnaas word hy as die grondlegger van die moderne speurverhaal beskou en het hy ook bydraes gelewer tot die nuut ontluikende genre van wetenskapsfiksie.

Poe was die eerste welbekende Amerikaanse skrywer wat uitsluitlik met sy skryfkuns 'n bestaan probeer maak het. Maar sukses was hom in sy leeftyd nie regtig beskore nie sodat hy knaend geldelike probleme gehad het.

## Verwysings
Alfa Romeo GTV

Die Alfetta sedan was die basis vir die **Alfetta GT**, 'n 2-deur, viersitplekkoepee ontwerp deur Giorgetto Giugiaro van Italdesign. Dit is in 1974 bekendgestel, en was soortgelyk aan die sedan wat aanvanklik slegs beskikbaar was met die 1.8-liter (1779 cc) weergawe van die Alfa DBNA-viersilinder. Hierdie enjins was gekenmerk deur 'n kettinggedrewe 8-klep tweelingoorhoofse silinderkop van 'n kruisvloeiontwerp. Teen 1976, met die finale uitfasering van die vorige 105-reeks (GT 1300 Junior, GT 1600 Junior en 2000 GTV), is die Alfetta GT-reeks se 1.8 gestaak ten gunste van die 1.6-liter (1570 cc) Alfetta GT 1.6 en 2.0-liter (1962 cc) Alfetta GTV 2.0. 

Terselfdertyd is 'n paar opgraderings bekendgestel, soos 'n nuwe sierrooster met horisontale stroke en twee stelle luginlate daaronder. Die GTV word onderskei van die 1.6 weergawe deur twee "chroomsnorre" in die sierrooster en GTV-letters wat op die ventilasiegate op die C-pilaar gepryk het.

Lêer:Alfa Romeo (3757437527).jpg|Alfetta GTV 2.0
Lêer:Alfa Romeo GTV Coupé rear 20070516.jpg|Agteraansig van 'n Alfetta GT 1.6
Lêer:Alfa Romeo 116 GTV6 (1981) 1Y7A6074.jpg|Alfetta GTV6
Lêer:Alfa GTV IMG 8262.jpg|Alfetta GTV-logo op die C-pilaar

## Eksterne skakels 
* Alfa-webwerf

## Verwysings
Swaarmasjienlaboratorium UP

Die **Swaarmasjienlaboratorium**, op die Hatfieldkampus van die Universiteit van Pretoria, is in 'n soortgelyke Brasiliaanse styl gebou as die van die Ingenieurswese I-gebou langsaan. Die gebou is in 1958 voltooi en in 1982 uitgebrei met werkruimte vir die Departemente Meganiese-, Elektriese- en Siviele Ingenieurswese. Die fasiliteite huisves onder andere ’n windtonnel waar die aërodinamika van prototipe vliegtuie getoets kan word. Die swaarmasjienlaboratoriums word veral
deur die departemente Elektriese-, Elektroniese- en Rekenaar-Ingenieurswese gebruik vir eksperimente op kragstelsels, elektriese drywers en kragaangedrewe elektroniese stelsels. Dit huisves ook ’n brandstofsel-navorsingsfasiliteit. Die fasiliteite vir Siviele Ingenieurswese sluit onder andere hout- en sementlaboratoriums in asook ’n spesialis geotegniese laboratorium vir die toetsing van 'n verskeidenheid konstruksiemateriale. 

## Verwysings
Alfa Romeo Giulietta

**Alfa Romeo Giulietta** is die naam van drie verskillende geslagte motors wat deur die Italiaanse vervaardiger Alfa Romeo gebou is:

* Die eerste Giulietta was 'n agterwielaangedrewe kar van 1954 tot 1965, in 4-deur *sedan*, *koepee*, *spider* en *estate* vorme. Dit is deur die Alfa Romeo Giulia vervang.
* Die Giulia is weer vervang deur die tweede Giulietta (Type 116), 'n agterwielaangedrewe 4-deursedan verwant aan die Alfa Romeo Alfetta, vervaardig van 1977 tot 1985.
* Die derde geslag Giulietta is 'n voorwielaangedrewe klein gesinsluikrug wat sedert 2010 vervaardig word.

Lêer:1960 Alfa Romeo Giulietta Berlina Normale (2nd series) fR.jpg|1954–1965 Alfa Romeo Giulietta (750/101)
Lêer:Giulietta (nuova)-Exterieur.jpg|1977–1985 Alfa Romeo Giulietta (116)
Lêer:3rd generation Alfa Romeo Giulietta Quadrifoglio Verde RHD front.jpg|2010–huidig Alfa Romeo Giulietta (940)

## Eksterne skakels 
*
Islamofobie

**Islamofobie** (Arabies: إسلاموفوبيا,'' 'islaamufuubya'') verwys na die ongefundeerde en irrasionele angs vir Moslems en Islam. Die woord is in 1997 die eerste keer in 'n publikasie deur die Runnymede Trust gebruik, aanvanklik met 'n negatiewe betekenis – 'n haat vir of afkeer van Moslems en Islam. Islamofobie is deur 'n paar geleerdes as 'n vorm van rassisme gekategoriseer.

## Eksterne skakels 
*  *Bundeszentrale für politische Bildung (bpb), 17 Junie 2019: Islamfeindlichkeit, Islamophobie, Islamkritik –  ein Wegweiser durch den Begriffsdschungel*

## Bronne
Alfa Romeo GTA

duimnael|'n Alfa Romeo GTA in 'n resieskompetisie.
Die **Alfa Romeo GTA** is 'n sportiewe koepee van Alfa Romeo wat gebou is van 1965 tot 1971. GTA is 'n afkorting vir "Gran Turismo Alleggerita" (Italiaans vir "liggewig") en word nou nog gebruik vir sportiewe weergawes van die huidige modelle.

In 1962 is die opvolger vir die baie gewilde Alfa Romeo Giulietta reeks vrygestel. Hierdie motor was die Alfa Romeo Giulia, intern bekend as die "Series 105". Die koepee van die 105-reeks gebruik 'n korter vloerpan uit die Alfa Romeo Giulia en is ontwerp deur Gruppo Bertone.

Op daardie stadium was Alfa baie aktief in motorsport. Die rensportafdeling van Alfa, Autodelta, het 'n motor vir kompetisies ontwikkel wat gestalte gedoen het aan die padmodel. Hierdie motors is GTA gedoop inplaas van GT. Die GTA is die eerste keer in 1965 as 'n 1600 cc en later as 'n 1300 Junior weergawe gebou. Die GTA motors was ook in óf straat- (Stradale) of suiwer renweergawe (Corsa) vervaardig.

Die GTA het aluminium-bakpanele in plaas van staal gehad, magnesium allooiwiele, deursigtige plastiekkantvensters, 'n aluminium agterste kontrolearm, verskillende deurhandvatsels en kwartvenster meganismes en 'n liggewig binneafwerking. Die enjin het 'n nuwe dubbelontsteking silinderkop ("twin plug" genoem, later in die tagtigerjare is die stelsel "tweevonk" genoem) met 'n Marelli verdeler van 'n Ferrari Dino, 45 mm vergassers in plaas van 40 mm en 'n magnesium nokasdeksel, oliebak, tydreelbedekking en klokhuis. Die ratverhoudings was nader aan mekaar, en die ratte is gemasjineer vir ligte en vinnige verskuiwing. Die 1600 GTA het nie 'n remversterker gehad nie en het 'n dikker verkoeler as die standaardvoertuig gehad. 

Vir homologasie is 500 motors vir wedrenne en padgebruik gebou. Die motor het 'n maksimum kraguitset van 96 pk gelewer (in Stradale/straat-uitvoering) wat gesorg het vir 'n topspoed van hoër as 175 km/h. In wedrenstyl met Spica-inspuiting kon dit 165 pk gelewer het.

## Eksterne skakels 
* Alfa-webwerf

## Verwysings
Ingenieurswese-geboue UP

duimnael|300px|Ingenieurswese I-gebou
Die **Ingenieurswese I-gebou** op die Hatfieldkampus van die Universiteit van Pretoria is in 1975 voltooi. Dié gebou was die eerste wolkekrabber wat op kampus opgerig is. Dit is ontwerp deur die argitek Brian Sandrock, 'n alumnus van die universiteit. Dit is gebou om die universiteitsplein beter te definieer en as ’n landmerk en sodat dit nie die uitsig van die Ou Kunstegebou vanaf Universiteitweg belemmer nie – daarom die elevasie. Daar was van ingewikkelde boumetodes gebruik gemaak tydens die oprigting van die gebou. Die twee torings is eerste gebou waarna die vloere van bo na onder binne ’n raamwerk gehang en verbind is met kabels. Die gebou is letterlik van bo af na onder gebou. Benewens die departemente van die Fakulteit Ingenieurswese, beskik die gebou ook oor navorsingsgeriewe, lesingsale en kantoorspasie.

Die **Ingenieurswese II-gebou** het aanvanklik as die JG Strijdomgebou bekend gestaan. Dit is soortgelyk aan die Mineralewetenskappegebou, aangesien die argitekfirma Meiring en Naudé reeds planne vir die bou van ’n spieëlbeeld van dié gebou gehad het. Beide geboue toon aspekte van die Klein Brasiliaanse of Moderne Brasiliaanse styl, ook bekend as die Kobrastyl. Die gebou is opgerig om bykomende ruimte vir die Fakulteit Ingenieurswese te skep en dit kon aanvanklik 1200 studente akkommodeer nadat dit in 1960 in gebruik geneem is. Die hoeksteen is op 6 April 1957 deur Eerste Minister J.G. Strijdom gelê. Die gebou is oor die jare verskeie kere uitbrei. 

duimnael|300px|Ingenieurswese III-gebou
Konstruksie aan die **Ingenieurswese III-gebou** het in September 2009 begin, nadat die regering die behoefte om meer ingenieurs op te lei geïdentifiseer het. Dit, tesame met 'n behoefte aan bykomende parkeerplek vir die universiteit se studente, personeel en besoekers, was die dryfkrag agter die konstruksie van hierdie gebou en parkade. Dié vier-verdieping-gebou is in 2011 voltooi, en beskik ​oor parkeergeriewe vir 1000 voertuie, ses groot lesingsale (twee 500-sitplek lesingsale en vier 200-sitplek lesingsale), 'n 450-sitplek tekeningsaal, 17 laboratoriums, twee klankkamers, sowat 41 kantore en 25 nagraadse kantore. Die parkade is geleë op vier vlakke, waarvan twee ondergrondse verdiepings is, terwyl die nuwe lesingsfasiliteite in die boonste twee verdiepings gehuisves word. 

## Verwysings
Daily Maverick

***Daily Maverick*** is 'n Engelstalige Suid-Afrikaanse aanlyn-dagkoerant wat in 2009 gestig is. Die redakteur is Branko Brkic en die uitgewer Styli Charalambous. Dit word deur 'n onafhanklike privaatmaatskappy bestuur. Luidens die *Daily Maverick* webwerf is die publikasie "'n unieke samestelling van nuus, inligting, analise en opinie, gelewer vanuit ons redaksiekantoor in Johannesburg, Suid-Afrika.Bydraers sluit vryemark rubriekskrywer Ivo Vegter, konstitusionele regskenner Pierre de Vos, stigtende sekretaris-generaal van COSATU Jay Naidoo, aktivis Sisonke Msimang, en fotojoernalis Greg Marinovich in.

## Geskiedenis 
Die *Daily Maverick* webwerf is teen laat Oktober 2009 openbaar gemaak. Die naam en waardes word afgelei van dié van *Maverick* (Engels vir alleenloper of dissident), 'n eertydse besigheidstydskrif wat deur Brkic vanaf 2005 tot 2008 gepubliseer is. Dit is beïnvloed deur die Amerikaanse nuus-webwerwe *The Daily Beast* en *The Huffington Post*. Brkic is in Joego-Slawië gebore en het in 1991 na Suid-Afrika verhuis.

Die tegnologie-entrepreneur Alan Knott-Craig jr. was *Daily Maverick* se eerste belegger. Hy het ook Brkic aan Charalambous voorgestel. In sy boek *Mobinomics*, skryf hy:

Charalambous, 'n geoktrooieerde rekenmeester het 'n maand voor die webwerf van stapel gestuur is by die span aangesluit. Hy is gebore en het skoolgegaan in Port Elizabeth.

'n Vorige adjunkredakteur, Phillip de Wet, wat sedert sy ontstaan by die *Daily Maverick* betrokke was, en ook adjunkredakteur van die *Maverick* tydskrif van 2005 tot 2008 was, het die span teen laat 2011 verlaat. Mederedaktrise Ranjeni Munusamy het in 2012 vir die publikasie begin skryf.

## Besigheidsmodel 
Sedert die stigting in 2009 het die publikasie daarop gefokus om oorspronklike inhoud van hoë kwaliteit beskikbaar te stel. Inhoud is gratis beskikbaar vir internetgebruikers, sonder enige betaalsperrings (Engels: *paywall*) en word deur advertensies befonds. Sy aanlynbemarkingsmodel berus op netjiese en nie-steurende advertensies in die vorm van 'n enkele groot vaandeladvertensie per blad, wat onafhanklik van redaksionele inhoud verskyn.

Teen September 2012 het die *Daily Maverick*-span 20 voltydse joernaliste en redaksiepersoneel ingesluit, sowel as 'n uitgebreide netwerk van opinieskrywers.

## Verwysings 
## Eksterne skakels 
* Daily Maverick op Twitter
* Geargiveerde webwerf van die Maverick besigheidstydskrif
* BalancingActAfrica onderhoud met Styli Charalambous
* TheHeavyChef: November 2011: Styli Charalambous: Demystifying Online Advertising

## Verdere leesstof 
* 
* 
*
Alfa Romeo Alfa 6

Die **Alfa Romeo Alfa 6** (Tipe 119) is 'n luukse uitvoerende motor wat van 1979 tot 1986 deur die Italiaanse vervaardiger Alfa Romeo gebou is. Sy naam verwys na die ses silinders van die Alfa Romeo V6, wat sy eerste verskyning in hierdie motor gemaak het. 

Met sy bekendstelling in 1979 was die **Alfa 6** die vlagskip van die Alfa Romeo-reeks. Die vierdeurbakwerk was 'n redelik konvensionele styl, en het 'n groot aantal dele met die bestaande Alfetta gedeel, bv. die deurpanele. Die ontwerp vir die 6 is reeds voor die Alfetta gedoen, maar die brandstofkrisis van 1973 het verdere ontwikkeling vertraag en gelei tot die 6 se debuut eers teen 1979. Die stilering was nie besonder aerodinamies nie, maar 'n goeie sleursyfer van 0.41 is nietemin behaal. Krag is verkry uit 'n heelnuwe 2.5 V6-enjin wat 156 kW teen 5600 rpm gelewer het, met 'n totaal van ses vergassers en 'n enkele, bandgedrewe nokas in elke silinderkop.

Kragstuur, elektriese vensters, sentrale sluiting, elektriese kantspieëls en 'n 25% beperkte glipewenaar was standaardtoerusting, wat die Alfa 6 prysmededingend gemaak het in vergelyking met soortgelyke sedans van sy tyd, aangesien sulke toerusting normaalweg 'n duur ekstra was. Die motor was ook ontwerp om nuwe standaarde vir veiligheid daar te stel; dit het bv. 'n skoksensor in die kattebak gehad 
wat die brandstoftoevoer kon afsny in die geval van 'n botsing.

## Verwysings
Alfa Romeo Sprint

Die **Alfa Romeo Alfasud Sprint** (later net **Alfa Romeo Sprint**) is 'n bokser-enjinkoepee wat deur die Italiaanse vervaardiger Alfa Romeo van 1976-1989 gebou is, en gebaseer op die Alfa Romeo Alfasud. Daar is 116&nbsp;552 eenhede van die Alfasud Sprint en Sprint in totaal gebou. Die Sprint is in Europa, Suid-Afrika, Australië en Nieu-Seeland verkoop.

## Eksterne skakels 
* Alfa-webwerf

## Verwysings
Rooiboswilg

duimnael|regs|Bloeiwyse
duimnael|regs|Die vrug, 'n viervlerkige samara
***Combretum apiculatum***, algemeen bekend as die **rooiboswilg**, is 'n boomspesie in die familie Combretaceae. Die spesie is inheems aan semi-ariede tot gematigde savannestreke van Afrika suid van die ewenaar.

## Beskrywing 
Dit is 'n semi-bladwisselende boom wat tot 10 meter hoog groei, of by geleentheid 'n struik wat plat bly. Dit het 'n growwe en gesplyte grysswart bas, en die dunner takkies mag wollerig afgewerk wees. Die teenoorstaande blare is 11 lank, en mag haarloos of harig wees, na gelang van die subspesie. Die blaar vernou skerp tot 'n gedraaide blaarpunt. Die aar-bloeiwyses van tot 7&nbsp;cm lank verskyn tussen die blare. Hulle dra geel of groenerige blomme met klein kelk- en kroonblare, en met die style en meeldrade om en by 0,5&nbsp;cm lank. suidelike Angola, Zambië, Malawi, suidoostelike DRK, Tanzanië en suidelike Kenia.

Die boom is teenwoordig in verskillende ekostelsels van suidelike Afrika. In savannes van verskillende gebiede is dit dominant, insluitend die laeveld en in mopanie-boomveld. Dit word saam met ander houtagtige gewasse aangetref soos die haakdoring (*Senegalia afra*), sekelbos (*Dichrostachys cinerea*), suurpruim (*Ximenia caffra*), dikbas (*Lannea discolor*), bergsering (*Kirkia acuminata*) en maroela (*Sclerocarya caffra*). Die bruinkoppapegaai vreet die sade.

## Menslike gebruik 
Hierdie boom het digte (1.15), fyngegrynde, sterk, donkerbruin tot swart pithout, wat soms vir brandhout of vir houtskool-vervaardiging gebruik word. Die bas is al vir leerlooiery aangewend. Dit is 'n geskikte tuinboom, aangesien dit ryp en droogte kan weerstaan, en skadu verskaf.

## Sien ook 
* Alfabetiese lys van Suid-Afrikaanse bome

## Bronne 
## Eksterne skakels 
*
Jessie Duarte

**Jessie Yasmin Duarte** (gebore 19 September 1953 - 17 Julie 2022) was 'n Suid-Afrikaanse politikus en sedert 2012 die adjunk-sekretaris-generaal van die African National Congress (ANC). Sy was ook 'n beroemde anti-apartheid-aktivis, 'n spesiale assistent van Nelson Mandela, 'n lid van die uitvoerende raad (LUR) in Gauteng, 'n ambassadeur na Mosambiek en 'n woordvoerder van die ANC.

## Omstredenheid 
* In 1988 is Duarte deur die apartheidsregering sonder verhoor aangehou.
* In 2014 het Duarte die staat van Israel met Nazi-Duitsland vergelyk.

## Familie 
Duarte was die suster van Achmat Dangor.

## Verwysings 
## Eksterne Skakels 
* Jessie Duarte – Who'sWho Southern Africa 
* Jessie Duarte se amptelike beskrywing op die ANC se webwerf
Alfa Romeo 147

Die **Alfa Romeo 147** is 'n klein motor wat tussen 2000 en 2010 deur die Italiaanse vervaardiger Alfa Romeo gebou is. Die Alfa 147 is in Europa, Suid-Afrika, Australië en Nieu-Seeland verkoop, en het die "Europese  Motor van die Jaar"-toekenning in 2001 verower deur die Ford Mondeo en Toyota Prius uit te stof.

As gevolg van die oorheersende posisie van die 147 se voorste sierrooster, moet eienaars van dié motor hul registrasienommerplate links voor laat aanbring, wat afbreuk doen aan die andersins pragtige balans van die motortjie.

## Verwysings
Andile Ngcaba

**Andile Ngcaba Abner** is 'n Suid-Afrikaanse sakeman wat vir sy bydraes in die gebied van tegnologie beroemd is.

## Lewensloop 
Andile Ngcaba Abner is op 12 Junie 1956 by Duncan Village, Oos-Londen in die Unie van Suid-Afrika gebore. Deesdae woon Ngcaba in Johannesburg.

Hy is die voorsitter, stigter en meerderheidsaandeelhouer van die belegging groep *Convergence Partners*. Ngcaba is ook die uitvoerende voorsitter van *Dimension Data Middle East and Africa*, 'n filiaal van die *Dimension Data plc. Group*.

Tydens die dae van die apartheid was Ngcaba 'n ANC-aktivis, en daarna die direkteur-generaal van kommunikasie in die demokratiese Suid-Afrika. In 2003 het hy die regering verlaat om 'n loopbaan in die privaatsektor na te streef.

## Verwysings 
## Eksterne skakels 
* Amptelike webwerf
* convergencepartners.co.za
Klubsaalgebou UP

Die **Klubsaalgebou** op die Hatfieldkampus van die Universiteit van Pretoria is gebou nadat die Transvaal Universiteitskollege (TUK) in 1929 fondse beskikbaar gestel het vir die bou van ’n ontspanningsentrum vir studente. Die Klubsaalgebou, ontwerp deur die argitek Gerard Moerdyk, het 'n soortgelyke styl as dié van die Studentesake-gebou (vroeër bekend as Ou Kollegehuis). Albei geboue toon elemente van die Neo-Romaanse styl, wat die sentrale plein voor die Ou Letteregebou ook simmetries gehou het. Die eerste vlak is in 1930 voltooi en die tweede vlak in 1936. Grootskaalse restourasiewerk is in 1993 aan die Klubsaal gedoen en gevolglik is daar nou verskeie lokale vir funksies en vergaderdoeleindes sowel as ’n koffiewinkel en ’n restaurant. Die besondere teëls langs die kaggel herinner aan Hollandse Delft-teëls, maar anders as Delft-teëls, beeld dié teëls Afrika-tonele van diere, Voortrekkers, en Afrika-krygsmanne uit.

## Verwysings